b'\n_START_ARTICLE_\nPovezani seznam\n_START_PARAGRAPH_\nPovezani seznam je vrsta podatkovne strukture, kjer se element povezuje na prej\xc5\xa1njega oz. naslednjega. Tak\xc5\xa1ne vrste seznamov se uporablja pri implementaciji dinami\xc4\x8dnih polj, skladov ali dreves._NEWLINE_Povezani seznam je lahko enojni, dvojni ali kro\xc5\xbeni. Elementi v enojno povezan seznamu imajo povezavo do samo enega elementa, medtem ko imajo dvojni povezani dve povezavi. Po navadi sta to naslednji in prej\xc5\xa1nji element. Oba na\xc4\x8dina seznamov sta lahko kro\xc5\xbena, kar pomeni, da se zadnji element v seznamu povezuje s prvim, ki ustvari neprekinjeno zanko. Nasprotje kro\xc5\xbenega je pretrgana povezava elementov.'